
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας εκτάσεως 0,400 στρεμμάτων, στη θέση Πα¬ 
λιάμπελα περιφέρειας κοινότητας Πόρρων, του Νομού Πιερίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση των γενικών πολεοδομικών σχεδίων του Δήμου Βου¬ 


λιαγμένης και Κοινότητας Βάρης (Ν. Αττικής). 2 

Καθορισμός χρήσης παραχωρούμενης Κοινοτικής έκτασης στο 
αγρόκτημα Ζερβοχωρίου του Ν. Ημαθίας για την ανέγερση βιο¬ 
μηχανικών εγκαταστάσεων αγροτικών προϊόντων. .. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 5140 (1) 

Κήρυξη αναδασωτέας εκτάσεως 0,400 στρεμμάτων, στη θέση Παλιά¬ 
μπελα περιφέρειας κοινότητας Πόρρων, του Νομού Πιερίας. 

- Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 


532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417 1180/8.7.1980, β) 182447/3049/24.9.80. 

5. Την Δ.Τ./9.8.91 πρόταση του Τεχνολόγου δασ/νίας θεοδ. Βου- 
θουνίκου περί κηρύξεως αναδασωτέας, της αναφερομένης στο θέμα 
εκτάσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής εκτάσεως που εκχερσώθηκε παράνομα την ιδιωτική δασική 
έκβαση, εμβαδού, τετρακοσίων (400) τετ. μέτρων που βρίσκεται στη 
θέση Παλιάμπελα της κοινότητας Πόρρων. 

Προσδιορίζεται από τα στοιχεία Α Β Γ Δ Ε Ζ Α και έχει όρια: 

Ανατολικά: Ιδιωτικό δάσος Πόρρων. 

Δυτικά: Ομοίως. 

Βόρεια: Ομοίως. 

Νότια: Ομοίως. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. Η αποκατάσταση της βλαστήσεως θα 
γίνει με φυσική αναγέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, Αυγούστου 1991 

Ο Νομάρχης 
ΜΙΛΤ. ΚΑΝΩΤΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 96418/6397 (2) 

Τροποποίηση των γενικών πολεοδομικών σχεδίων του Δήμου Βουλιαγ¬ 
μένης και Κοινότητας Βάρης (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέκταση πολεο¬ 
δομικών σχεδίων οικιστική ανάπτυξη και σχετικές ρυθμίσεις» (Α' 33). 

2. Τις διατάξεις του άρθρου 23 (παρ. 1 εδ. ιδ') του Ν. 1558/1985 
«Κυβέρνηση και Κυβερνητικά Όργανα» (Α' 137). 

3. Τις διατάξεις των άρθρων 3, 4 και 5 (παρ. 3 και 4) του Ν. 1515/ 
1985 «Ρυθμιστικό σχέδιο και πρόγραμμα προστασίας περιβάλλοντος 
της ευρύτερης περιοχής της Αθήνας» (Α' 18). 

4. Τις διατάξεις του άρθρου 19 (παρ. 1) του Ν. 1849/89 «Επέ¬ 
κταση, συμπλήρωση των στεγαστικών προγραμμάτων του Οργανισμού 
Εργατικής Κατοικίας και άλλες διατάξεις» (Α' 113). 

5. Την 39962/1037/16.5.1990 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Άσκηση αρμοδιοτήτων 
από τον Οργανισμό Αθήνας» (Β' 327). 

6. Την 173/1986 γνωμοδότηση του Κοινοτικού Συμβουλίου Βου¬ 
λιαγμένης. 

7. Την 71/1986 γνωμοδότηση του Κοινοτικού Συμβουλίου Βάρης. 


8. Την 8/συν. 29/15.5.1991 γνωμοδότηση της Εκτελεστικής Επι¬ 
τροπής του Οργανισμού Αθήνας, αποφασίζουμε: 

1. Εγκρίνεται α) η τροποποίηση του γενικού πολεοδομικού σχεδίου 
του Δήμου Βουλιαγμένης που έχει εγκριθεί με την 48660/2862/89 
απόφαση των Υπουργών Γεωργίας και Περιβάλλοντος, Χωροταξίας 
και Δημοσίων Έργων και β) η τροποποίηση του γενικού πολεοδομικού 
σχεδίου Κοινότητας Βάρης που έχει εγκριθεί με την 56294/2362/86 
απόφαση του Υπουργού Περιβάλλοντος, Χωροταξίας και Δημοσίων 
Έργων με την επέκταση των ορίων αυτών σε δύο ζώνες ειδικών χρή¬ 
σεων, με χρήση «Τουρισμού - Αναψυχής» όπως προσδιορίζεται από το 
άρθρο 8 του από 23.2.1987 Π.Δ/τος (Δ' 166) και ειδικότερα κατοικία, 
αναψυκτήρια και αθλητικές εγκαταστάσεις, όπως φαίνεται στους δύο 
χάρτες Π-1 σε κλίμακα 1:10.000. Ο συντελεστής δόμησης των ζωνών 
ειδικών χρήσεων ορίζεται σε 0,02. 

2. Αντίτυπα των παραπάνω δύο χαρτών που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την 
96418/1991 πράξη που δημοσιεύεται σε φωτοσμίκρυνση με την πα¬ 
ρούσα απόφαση. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιέυθεί στην Εφημερίδα της Κυβερνήσεως. 

Αθήνα, 1 Νοεμβρίου 1991 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. ΟΙΚ. ΕΠΑ 161 (3) 

Καθορισμός χρήσης παραχωρούμενης Κοινοτικής έκτασης στο αγρό- 
κτημα Ζερβοχωρίου του Ν. Ημαθίας για την ανέγερση βιομηχανι¬ 
κών εγκαταστάσεων αγροτικών προϊόντων. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του Ν. 1512/85 (ΦΕΚ 4Λ /85) «Τροποποίηση και 
συμπλήρωση Πολεοδομικών διατάξεων» και ειδικότερα το άρθρο 3 παρ. 
1 αυτού. 

2. Την αρ. 63/91 απόφαση του Δημοτικού Συμβουλίου Ειρηνούπο- 
λης. 

3. Την από 26.9.1991 γνωμοδότηση του Συμβουλίου Χ.Ο.Π. του 
Ν. Ημαθίας όπως αυτή διατυπώνεται στο ένατο (9ο) πρακτικό του, 
πράξη ένατη (9η), αποφασίζουμε: 


Χαρακτηρίζουμε την υπό στοιχεία Α, Β, Γ, Δ, Α κοινοτική έκταση εμ- 
βαδού 40023 τ.μ. που αποτελεί τμήμα του υπ’ αρ. 748 τεμαχίου του 
αγροκτήματος «ΖΕΡΒΟΧΩΡΙ» του Ν. Ημαθίας, όπως φαίνεται στο υπό 
κλίμακα 1:5000 συνημμένο Τοπογραφικό διάγαμμα της Αρχ/νος Μη¬ 
χανικού Αικατερίνης Τσίρη - Ζαγοραίου, που συνοδεύει την παρούσα 
και αποτελεί αναπόσπαστο τμήμα της, σαν χώρο για την ανέγερση βιο¬ 
μηχανικών εγκαταστάσεων αγροτικών προϊόντων (ψυγεία, διαλογητή- 
ρια, κονσερβοποιία). 


Η παρούσα απόφαση να δημοσιευθεί στην Εφημερίδα της Κυβερνή- 
σεως και η ισχύς της αρχίζει από την ημέρα δημοσίευσης. 

Βέροια, 7 Οκτωβρίου 1991 
Η Νομάρχης 

ΦΑΝΗ ΠΑΡΤΣΑΦΤΛΛΙΔΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



